અમદાવાદ જિલ્લાના દેત્રોજ તાલુકાના છેવાડે આવેલ સુજપૂરા ગામની સરકારી પ્રાથમિક શાળામાં દલિત સમાજના બાળકો સાથે જાતિ આધારિત ભેદભાવની ચોંકાવનારી હકીકતો બહાર આવતા સમગ્ર હકીકતની જાત માહિતી મેળવવા દલિત અગ્રણી કિરીટ રાઠોડ, કનુભાઈ સુમેસરા, ચન્દ્રકાંતભાઈ, વસંતભાઈ, શૈલેષભાઇ ડોડીયાનાઓ ગામે જઈને પીડિત પરિવાર અને અન્ય બાળકો સાથે મિટિંગ કરેલ તો બાળકોએ જણાવેલ કે તેમને મધ્યાહન ભોજનમાં જુદા બેસાડવા, પીવાનું પાણીમાં ગ્લાસ ન આપવા, જમવાની ડિશો અલગ રાખવી, સાંસ્કૃતિક કાર્યક્રમમાં ભાગ ન લેવા દેવો, રૂમમાં દલિત બાળકોને છેલ્લે બેસાડવા,  સંડાસ અને મુતરડી સાફ કરાવીને જાતિ આધારિત ભેદભાવ રખાતો હોવાની બાળકોએ કબૂલાત કરી હતી.